KIRJALLINEN KYSYMYS E-2289/01 esittäjä(t): Alexander de Roo (Verts/ALE), Miquel Mayol i Raynal (Verts/ALE),María Sornosa Martínez (PSE) ja Laura González Álvarez (GUE/NGL)komissiolle. Espanjan vesivarojen hallintasuunnitelma: vesistöalueiden hallintasuunnitelmat, paineiden ja vaikutusten analysointi sekä yhteisön rahoitus.



Virallinen lehti nro 093 E , 18/04/2002 s. 0099 - 0100



KIRJALLINEN KYSYMYS E-2289/01 esittäjä(t): Alexander de Roo (Verts/ALE), Miquel Mayol i Raynal (Verts/ALE),María Sornosa Martínez (PSE) ja Laura González Álvarez (GUE/NGL)komissiolle (31. heinäkuuta 2001) Aihe: Espanjan vesivarojen hallintasuunnitelma: vesistöalueiden hallintasuunnitelmat, paineiden ja vaikutusten analysointi sekä yhteisön rahoitus Komission 6. huhtikuuta 2001 antamassa vastauksessa kysymykseen E-0003/01(1) todettiin, että Suunnitelma käsittää erilaisia vesistöalueita koskevat analyysit ja osatekijät, mutta se toimii myös yleisenä kehyksenä kansallisille vesipolitiikoille ja -toimenpiteille, jotka menevät yhteisön vesipolitiikan puitteista 23. lokakuuta 2000 annetussa Euroopan parlamentin ja neuvoston direktiivissä 2000/60/EY(2) tarkoitettua vesistöalueiden hoitoa pidemmälle. Mainittu direktiivi huomioon ottaen suunnitelma on toteutettava noudattaen seuraavia pakollisia velvoitteita: a) yksityiskohtaisten vesipiirin hoitosuunnitelmien laatiminen Espanjan jokaista kokonaista vesistöaluetta varten vuoteen 2009 mennessä b) paineiden ja vaikutusten analysointi, taloudellinen analyysi mukaan luettuna, vuoteen 2004 mennessä. Onko Espanjan hallitus esittänyt vaaditut vesipiirien hoitosuunnitelmat sekä paineiden ja vaikutusten analysointia koskevan selvityksen asianomaisine taloudellisine analyyseineen? Jos Espanjan hallitus ei ole noudattanut näitä velvoitteita, aikooko EU rahoittaa kansallisten vesivarojen hallintasuunnitelmaan sisältyvät hankkeet, mukaan lukien Yesa, Santaliestra ja Bicarrués -tekojärvien laajentamista koskevat hankkeet? (1) EYVL C 261 E, 18.9.2001, s. 27. (2) EYVL L 327, 22.12.2000. Michel Barnier'n komission puolesta antama vastaus (23. lokakuuta 2001) Espanjan viranomaiset ovat antaneet tiettyjen yhteisön vesiympäristöön päästettyjen vaarallisten aineiden aiheuttamasta pilaantumisesta 4 päivänä toukokuuta 1976 annetun neuvoston direktiivin 76/464/ETY(1) toteuttamista koskevan jäsenvelvoitteiden rikkomismenettelyn yhteydessä komissiolle tiedoksi eri vesialtaiden huoltosuunnitelmat (planes hidrológicos de cuenca), jotka Espanjan hallitus on hyväksynyt vuonna 1998 vesistöistä annetun Espanjan lain 29/1985 mukaisesti. Komissio on jo todennut arvoisan parlamentin jäsenen kirjalliseen kysymykseen E-0003/01(2) annetussa vastauksessa, että yhteisön vesipolitiikan puitteista 23. lokakuuta 2000 annetun Euroopan parlamentin ja neuvoston direktiivin 2000/60/EY(3) säännöksiä, jotka koskevat yhteisön vesipolitiikkaa vesialtaiden huoltosuunnitelmien osalta, ei vielä sovelleta jäsenvaltioihin. Komissio palauttaa mieliin, että koheesiorahastosta 16 päivänä toukokuuta 1994 annetun neuvoston asetuksen (EY) N:o 1164/94(4) ja rakennerahastoja koskevista yleisistä säännöksistä 21 päivänä kesäkuuta 1999 annetun neuvoston asetuksen (EY) N:o 1260/1999(5) mukaisesti kaikkien yhteisrahoitettavien toimien on oltava yhteisön lainsäädännön mukaisia, mukaan lukien ympäristön suojelua koskevat säännöt. Komissio tutkii tämän periaatteen mukaisesti kunkin kansallisen vesihuoltosuunnitelman, jolle on haettu yhteisrahoitusta. Korostettakoon, että sekä Espanjan vesihuoltosuunnitelma että niiden hankkeiden valinta, joille on haettu yhteisön yhteisrahoitusta, kuuluvat toissijaisuusperiaatteen mukaisesti kansallisten viranomaisten toimivaltaan. (1) EYVL L 129, 18.5.1976. (2) EYVL C 261 E, 18.9.2001, s. 27. (3) EYVL L 327, 22.12.2000. (4) EYVL L 130, 25.5.1994. (5) EYVL L 161, 26.6.1999.